Apr 24,2016
'జెట్‌' లైట్‌ విలీనానికి మార్గం సుగమం
ముంబయి: చౌక ధరల విమానయాన సేవల సంస్థ జెట్‌లైట్‌ను తమ సంస్థలో విలీనం చేసేందుకు గాను వాటాదారుల సమ్మతి లభించినట్లుగా జెట్‌ ఎయిర్‌వేస్‌ తెలిపింది. చౌక విమానయాన విభాగం నుంచి వైదొలగాలనే ప్రణాళికల్లో భాగంగానే జెట్‌ ఎయిర్‌వేస్‌ సంస్థ ఈ నిర్ణయం తీసుకుంటున్నట్లుగా సమాచారం. ఈ విలీనానికి సంబంధించిన ప్రతిపాదన గత సెప్టెంబరులోనే తెరపైకి వచ్చినప్పటికీ ఇందుకు సంబంధించి న్యాయ అంశాల పరిశీలనకు గాను కంపెనీ కోర్టును ఆశ్రయించింది. విషయాన్ని పరిశీలను తీసుకున్న కోర్టు ఈక్విటీ వాటాదారుల సమావేశాన్ని ఏర్పాటు చేసి విలీనం విషయాన్ని చర్చించాల్సిందిగా సూచించింది. తాజాగా వాటాదారుల సమావేశం ఏర్పాటు చేసిన జెట్‌ ఎయిర్‌వేస్‌ వాటాదారుల నుంచి జెట్‌ లైట్‌ విలీనానికి సంబంధించిన అంగీకారాన్ని సంపాదించినట్లుగా బీఎస్‌ఈకి ఒక ప్రకటనలో వెల్లడించింది.
మీ స్నేహితులకు రికమెండ్ చెయ్యండి